De Aasatz vum Schmid isch gsi, e Sprooch z schaffe, wo für möglichst vili Romane möglichst wenig Abweichige vum eigne Dialäkt bedütet. Mer isch also nooch em Mehrheitsprinzip gange, mer het die Form gno, wo in de Mehrzaal vo de Schriftidiom vorcho isch. Mit däm het mer welle d Akzeptanz vum Rumantsch Grischun verbessre. Beruggsichtigt her mer numme die drüü vitalschte Idiom. Des sin s Sursilvanisch,  Surmeirisch un Vallader gsi. So finde sich vili Merchmool wo für di einzelne Idiom typisch sin, im Rumantsch Grischun nit. Byspil sin d Vokal ö un ü, wo e Bsunderheit vum Engadinische sin, oder de Diphthong ia vum Sursilvanische. Die Tabelle illustriert s Vorgoo[7]: